Държавен вестник, бр. 58, 2025 г., стр. 78

СТР.  78	
Д Ъ Р Ж А В Е Н  В Е С Т Н И К 	
БРОЙ  58
и по два броя ръчни гранати на караулен. В 
заповедта се посочват видът на ръчните грана­
ти и редът за тяхното осигуряване, раздаване 
и използване.
Чл. 356. (1) Командирът на военното фор­
мирование е длъжен да осигури в караулното 
помещение запас от боеприпаси съгласно 
приложение № 26.
(2) Боеприпасите се раздават по решение 
на началника на караула при нападение на 
караула или постовете (охраняваните обекти).
(3) Началникът на караула носи отговор­
ност за опазване на оръжието и боеприпасите 
на караула.
Чл. 357. Наличието и състоянието на запаса 
от боеприпаси се проверява не по-малко от 
един път в месеца от началника на щаба на 
военното формирование (назначен със заповед 
на командира (началника) военнослужещ, 
когато няма НЩ по длъжностно разписание). 
Резултатите от проверката се записват в 
книгата за отчитане на запаса от боеприпаси 
(приложение № 27) и в постовата ведомост 
(приложение № 28).
Чл. 358. (1) Оръжието се пълни и изпразва 
на специално оборудвано, осветено и осигурено 
с куршумоуловител място (приложение № 29) 
пред караулното помещение или на местата, 
посочени в плана на началника на караула.
(2) Оръжието се пълни преди смените да 
отидат на постовете, както и при придружа­
ване на лицата, проверяващи караула.
(3) Първи пълнят (изпразват) оръжието си 
началникът на караула или неговият помощ­
ник (разводач), след което по тяхна команда 
и непосредствено наблюдение това правят и 
останалите караулни от смяната.
(4) Когато смените отиват на постовете с 
превозни средства, оръжието се пълни непо­
средствено преди застъпване на пост по ред, 
определен в плана за действие.
(5) При пълнене и изпразване оръжието 
се насочва нагоре (под ъгъл 45 – 60 градуса) 
и встрани от околните помещения и охраня­
вания обект. Когато наблизо или около кара­
улното помещение има жилищни и служебни 
помещения, то може да се пълни и изпразва 
в караулното помещение на специално ос­
ветено място, осигурено с куршумоуловител 
(приложение № 29).
(6) Пистолетите се пълнят във военното 
формирование след получаване на боеприпа­
сите, а се изпразват след смяна на караула и 
пристигането му във военното формирование.
(7) Оръжието се пълни (изпразва) по 
правилата, посочени в ръководствата за съот­
ветните видове оръжие, като в патронника 
не се поставя патрон. Оръжието и гранатите 
(когато са раздадени) се зареждат непосред­
ствено преди използването им.
(8) При нападение на караулното помещение 
(пост) караулът пълни и изпразва оръжието 
съобразно създалата се обстановка.
(9) Групата за бързо реагиране пълни и 
изпразва оръжието в тръбни куршумоулови­
тели, разположени в близост до помещението 
за нейното разполагане. 
Чл. 359. Началникът на караула носи отго­
ворност за правилното съхранение и опазване 
на оръжието в караулното помещение.
Чл. 360. Караулните помещения и тези на 
групата за бързо реагиране се осигуряват с 
имущество, инвентар, отоплителни материали 
и специално облекло. Ограждането на охра­
няваните обекти, осветяването на подстъпите 
към тях, средствата за сигнализация и кому­
никация се оборудват съгласно приложения 
№ 25 и № 29.
Чл. 361. (1) Редът за допускане в техни­
ческата част от територията на военното 
формирование, хранилищата (складовете), 
както и в огнеопасните и особено важните 
обекти се определят с правила, съобразени с 
изискванията на този устав.
(2) Административните части от територия­
та на военното формирование се проверяват 
по същия ред, по който се проверява караулът.
Чл. 362. (1) Отварянето на хранилищата 
(складовете, парковете) или допускането в мес­
тостоянките за техника (авиационна техника, 
ППС и оръдия), намираща се под охрана на 
караула, се разрешава въз основа на постоянен 
или еднократен допуск (приложение № 30).
(2) Списъкът на лицата, които имат право да 
отварят едни или други хранилища (складове, 
паркове), се обявява със заповед на командира 
(началника) на военното формирование.
(3) Образците печати от слепките (пломби­
те) се проверяват и сверяват ежемесечно от 
началника на щаба на военното формирова­
ние, което се отразява в постовата ведомост.
(4) Приемането и сдаването на охранява­
ните обекти става съгласно уточнения ред в 
този устав.
Чл. 363. Редът за изпълнение на караулната 
служба по охраната и отбраната на воен­
ните обекти при особени условия и редът 
за влизането (отварянето) в тях се определя 
допълнително с отделен план.
Чл. 364. (1) Нарядът на караулите (патрули­
те) се води на основание разписанието за ка­
раулите (патрулите) от началника на щаба на 
военното формирование (приложение № 31).
(2) Когато военното формирование е на 
учение, учебно-мобилизационен сбор или 
изпълнява други задачи, със заповед на на­
чалниците, които имат право да утвърждават 
разписанието за караулите, може да се назначат 
два караула, които се сменят през ден.
Чл. 365. Разписанието за караулите (вът­
решни и външни) се изготвя от началника на